Tiesu darbinieki kā tiesnešu palīgi un tulki ir juristi ar augstāko izglītību. Bet algu viņi saņem tādu pašu kā lielveikalu pārdevēji. Tas vairs neesot izturams, un viņi ir nobrieduši streikam, kas varētu paralizēt jau tā lēno Latvijas tiesu sistēmu. Tiesu darbinieku arodbiedrība cer uz desmit papildu miljoniem no valsts budžeta, bet Finanšu ministrijā atzīst, – ne visas cerības piepildās.
Tiesnešiem algas pielikumu pēc krīzes izdevās izcīnīt, tomēr par viņu palīgiem politiķi un sabiedrība aizmirsa. Tādēļ tiesu darbinieki šobrīd saņem būtiski mazāku algu nekā tādas pašas amatu kategorijas ierēdņi citās iestādēs. Tie pēc nodokļiem ir 500 eiro tiesneša palīgam un 400 tiesu sekretārēm un tulkiem.
"Tiesnešu palīgiem arī ir visiem juridiskā izglītība. Privātajā sektorā vidēja līmeņa jurists saņem 1300 eiro bruto," norāda Tiesu darbinieku arodbiedrības valdes loceklis Ēriks Pūle, "principā tiesu darbinieki aizplūst uz privāto sektoru un tas nenāk par labu tiesu sistēmai."
Šobrīd aprēķināts, ka visu tiesu darbinieku algu palielināšanai vajadzētu 10 līdz 13 miljonus eiro.
Ja naudu nedabūs, viņi sola streikot. Tomēr valsts maka sargātāji Finanšu ministrijā tiesu darbiniekiem neko nesola, sakot, lai šo naudu atņem kādam citam tieslietu sistēmā. Finanšu ministri skaidro, ka saskaņā ar pašreizējām prognozēm fiskālā telpa 2017. gadam ir ierobežota. Līdz ar to Tieslietu ministrijai būtu jāizvērtē finansējuma ietaupījumus Tieslietu ministrijas budžeta programmās un apakšprogrammās.
Tieslietu ministrija gan uzstāj, ka pati savā budžetā var atrast labi ja desmito daļu no šīs summas. Pārējo nāktos piešķirt valdībai.
Maija vidū abu ministriju ierēdņi šo tēmu apspriedīs sanāksmē. Ja pēc tās tiesu darbinieku algas tā arī nepieaugs, viņi streikošot.
Skaties video!
Grims ir mūsu maģiskais ierocis, lai izskatītos lieliski un izceltu skaisto vai nomaskētu problēmzonas. Tomēr reizēm mēs pārcenšamies vai, tieši otrādi, – izlaižam – svarīgus grima uzklāšanas soļus. Skaistuma eksperti apkopojuši izplatītākās kļūdas, no kurām tu pavisam noteikti vari izvairīties!
Vai tu zini, kurš leģendārs spāņu mākslinieks ir radījis ledenes "Chupa Chups" logotipu un kurā Spānijas reģionā tiek ražoti smalki cigāri? Portāls Skaties.lv ar saviem draugiem no spāņu kultūras centra "Seneca" ir sarūpējuši šā mēneša karstāko piedāvājumu – erudīcijas spēli par Spāniju! Atbildi uz divpadsmit sarežģītiem un ne tik sarežģītiem jautājumiem un atklāj daudz jauna par Spānijas kultūru, vēsturi un valodu!